Eus ar gregach e teu ar ger, hag er 16 kantved e voe implijet evit ar wech kentañ. Er penn-kentañ e talveze kement ha sonerezh hag e veze implijet da envel kement sonaozadenn a oa. Goude-se e voe strishaet e implij, da envel ar sonerezh-binvioù, de zifochañ diouzh ar sonerezh-mouezh. Goude-se e voe implijet da envel ur mod da sevel pezhioù sonerezh ha sonadegoù zo, ha goude-se da envel ur rummad eus ar sonerezh lazioù-seniñ, evel pezhioù-sonerezh savet gant Haydn, Mozart ha Beethoven. Kerkent hag e penn-kentañ an 19 kantved e voe savet sinfoniennoù disheñvel diouzh ar patrom klasel.